为下列古文添加标点：
寻以其子表仁尚太子勇女前后赏赐不可胜计时荧惑入太微犯左执法术者刘晖私于颎曰天文不利宰相可修德以让之颎不自安以晖言奏之上厚加赏慰突厥犯塞以颎为元帅击破之又出白道进图入碛遣使请兵近臣言颎欲反帝未有所荅颎亦破贼而还时太子勇失爱帝潜有废立志谓颎曰晋王妃有神告之言王必有天下颎跪曰长幼有序不可废遂止独孤皇后知颎不可夺阴欲去之初颎夫人卒后言于帝曰高仆射老矣而丧夫人陛下何以不为之娶
答案：寻以其子表仁尚太子勇女，前后赏赐，不可胜计。

时荧惑入太微，犯左执法。术者刘晖私于颎曰：「天文不利宰相，可修德以让之。」颎不自安，以晖言奏之。上厚加赏慰。突厥犯塞，以颎为元帅击破之。又出白道，进图入碛，遣使请兵，近臣言颎欲反，帝未有所荅，颎亦破贼而还。

时太子勇失爱，帝潜有废立志，谓颎曰：「晋王妃有神告之，言王必有天下。」颎跪曰：「长幼有序，不可废。」遂止。独孤皇后知颎不可夺，阴欲去之。初，颎夫人卒，后言于帝曰：「高仆射老矣，而丧夫人，陛下何以不为之娶